《杂诗 其八》
清代·盖方泌

秋水集行潦，奔流积石间。望之无厓渚，河伯顾欣然。

东行遇海无，乃始望洋叹。江汉共朝宗，翕受纳百川。

挹注无盈科，虚涵大地宽。区区拘墟见，蠡测知其难。

作者简介：（1768—1838）清山东蒲台人，字季源，又字碧轩。嘉庆初以拔贡官陕西通判。后署商州州同。募兵阻击川楚白莲教军。官至台湾知府，两摄台湾道。